Under den kalde krigen ble Nevada brukt som testområde for atomvåpen, og mellom 1951 og 1992 ble både atmosfæriske og underjordiske prøvesprengninger foretatt i de folketomme ørkenområdene i det sentrale Nevada. Soppskyer etter prøvesprengningene kunne bli sett mange mil unna, blant annet i Las Vegas. I dag er fremdeles store deler av ørkenområdene i Nevada militærområder, hvor Area 51 sannsynligvis er den mest kjente blant dem.